หุ้นปิดเช้าบวก 1.08%
SET ช่วงเช้าปิดที่ระดับ 700.21 จุด เพิ่มขึ้น 7.48 จุด(+1.08%)มูลค่าการซื้อขาย 6,080.99 ล้านบาท
17 ก.พ. 2553

SET ช่วงเช้าปิดที่ระดับ 700.21 จุด เพิ่มขึ้น 7.48 จุด(+1.08%)มูลค่าการซื้อขาย 6,080.99 ล้านบาท
นักวิเคราะห์ฯเผยตลาดหุ้นไทยเช้านี้ปรับตัวสูงขึ้นรับแรงหนุนหลักจากตลาดต่างประเทศฟื้น แต่ตลาดบ้านเรายังดูอ่อนกว่าตลาดภูมิภาคที่บวกกันถ้วนหน้าตามดาวโจนส์ เหตุนักลงทุนยังมีความมั่นใจไม่เต็มที่ จากความกังวล-ต้องการรอดูปัจจัยทางการเมืองก่อน ส่วนปัจจัยจากภายนอกประเทศ เรื่องปัญหาในยุโรป ตลาดฯได้รับรู้ไปมากแล้ว ทำให้ตลาดยุโรปบวกไปหลายวันแล้ว ส่วนตลาดสหรัฐฯก็มีข้อมูลออกมาดี ทำให้บวกแรงเมื่อคืนวานนี้ ช่วงบ่ายตลาดฯน่าจะบวกได้อีก แต่คงแกว่งแคบเหมือนช่วงเช้า พร้อมให้แนวรับ 685 แนวต้าน 700 จุด
ตลาดหลักทรัพย์ปิดตลาดช่วงเช้าวันนี้ที่ระดับ 700.21 จุด เพิ่มขึ้น 7.48 จุด(+1.08%)มูลค่าการซื้อขาย 6,080.99 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 700.21 จุด และแตะจุดต่ำสุดของช่วงเช้าที่ระดับ 696.55 จุด
นายอนุพนธ์ ศรีอาจ ผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้านี้ปรับตัวสูงขึ้น เนื่องจากได้ประเด็นหลักจากตลาดต่างประเทศที่ฟื้นขึ้น แต่ตลาดบ้านเราดูแล้วยังอ่อนกว่าตลาดหุ้นอื่นในภูมิภาคเอเชียที่ต่างบวกกันทั่วหน้า ตามดาวโจนส์ เนื่องจากความมั่นใจของนักลงทุนยังมีไม่เต็มที่ จากความกังวลและต้องการรอดูปัจจัยทางการเมืองก่อน 
สำหรับปัจจัยจากภายนอกประเทศ ในเรื่องปัจจัยลบในยุโรป มองว่าตลาดฯได้รับรู้ไปมากแล้ว เรื่องที่ยุโรปจะช่วยเหลือกรีซ ซึ่งก็ทำให้ตลาดยุโรปได้บวกไปหลายวันแล้วด้วย ส่วนตลาดสหรัฐฯเองก็มีข้อมูลทางเศรษฐกิจที่ออกมาดี ทำให้บวกแรงเมื่อคืนวาน
แนวโน้มการลงทุนในช่วงบ่ายนี้ นายอนุพนธ์ กล่าวว่า ตลาดโดยรวมน่าจะยังอยู่ในแดนบวกได้ และทิศทางการแกว่งคงจะแคบเหมือนช่วงเช้า พร้อมให้แนวรับไว้ที่ 685 จุด แนวต้าน 700 จุด  
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           PTT    มูลค่าการซื้อขาย 723.32 ล้านบาท ปิดที่ 220.00 บาท เพิ่มขึ้น 4.00 บาท           PTTEP  มูลค่าการซื้อขาย 466.31 ล้านบาท ปิดที่ 133.00 บาท เพิ่มขึ้น 3.00 บาท          IVL    มูลค่าการซื้อขาย 320.95 ล้านบาท ปิดที่  11.60 บาท ลดลง  0.20 บาท          UNIQ   มูลค่าการซื้อขาย 308.22 ล้านบาท ปิดที่   6.90 บาท ราคาไม่เปลี่ยนแปลง                         PTTCH  มูลค่าการซื้อขาย 306.27 ล้านบาท ปิดที่  76.25 บาท เพิ่มขึ้น 0.50 บาท